stanford-oval/wikipedia huggingface dataset:
Central Falls

Central Falls
Central Falls on kaupunki Providencen piirikunnassa, Rhode Islandin osavaltiossa, Yhdysvalloissa. Vuoden 2000 väestönlaskennan mukaan kaupungin asukasluku on 18 928. Sen pinta-ala on 3,34 neliökilometriä ja asukastiheys 6 113 as./km². Central Falls on yksi tiheimmin asutetuista kaupungeista Yhdysvalloissa. Se on saanut nimensä läheisellä Blackstone-joella sijaitsevan vesiputouksen mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
City of Central Falls
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick
Herculis

Stade Louis II -stadion
Herculis on vuosittainen yleisurheilutapahtuma, joka järjestetään Stade Louis II -stadionilla Fontvieillessa, Monacossa. Se on nykyään yksi Timanttiliigan osakilpailuista.
Maailmanennätykset

Aikojen saatossa Herculisissa on tehty kaksi maailmanennätystä.
| Vuosi | Laji | Ennätys | Urheilija | Kansallisuus |
| --- | --- | --- | --- | --- |
| 2008 | seiväshyppy | 504 cm | Jelena Isinbajeva |  Venäjä |
| 2015 | 1 500 metrin juoksu | 3.50,07 | Genzebe Dibaba |  Etiopia |
Aiheesta muualla

Herculis-tapahtuman verkkosivut
Charlien enkelit (täsmennyssivu)

Charlien enkelit (engl. Charlie’s Angels) on vuosina 1976–1981 tuotettu televisiosarjaa. Sen lisäksi se voi tarkoittaa seuraavia televisiosarjaan pohjautuvia teoksia:
Charlien enkelit (engl. Charlie’s Angels), elokuva vuodelta 2000
Charlien enkelit: Kurvit suoriksi (engl. Charlie’s Angels: Full Throttle), elokuva vuodelta 2003
Charlien enkelit (engl. Charlie’s Angels), elokuva vuodelta 2019
Charlien enkelit, vuonna 2011 tuotettu yhdysvaltalainen televisiosarja
Asian Charlie's Angels, vuonna 2004 tuotettu taiwanilainen televisiosarja
Charlie’s Angels, elokuviin perustuva videopeli vuodelta 2003
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charlien enkelit”, voi hakea sivunnimihaulla, laajalla sivunnimihaulla tai tekstihaulla.
Central Park Tower

| Central Park Tower |
| --- | --- |

Tiedot
Sijainti:  225 West 57th Street, Manhattan, New York City, Yhdysvallat
Rakennettu:  2014–2020
Tila:  valmis
Yritykset
Arkkitehti:  Adrian Smith + Gordon Gill Architecture
Insinööri:  WSP Group
Urakoitsija:  Lendlease Group
Kehittäjä:  Extell Development Company
Tekniset tiedot
Kerroksia:  131
Kerrospinta-ala:  119 409 m²
Hissien määrä:  11
Kustannukset:  3 miljardia dollaria
Korkeus
Kattokorkeus:  472 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Central Park Tower (myös nimellä Nordstrom Tower) on pilvenpiirtäjä New Yorkin Manhattanilla, Central Parkin laidalla. Valmistuttuaan vuonna 2020, 472 metriä korkea rakennus on toiseksi korkein pilvenpiirtäjä Yhdysvalloissa, One World Trade Centerin (541 m) jälkeen. Rakennus on myös maailman korkein asuinrakennus. Lokakuussa 2018 luksustavaratalo ketju Nordstrom, avasi rakennukseen ensimmäisen New Yorkissa sijaitsevan tavaratalonsa ja toimii seitsemässä kerroksessa.
Vuonna 2011 rakennustyöt aloitettiin purkamalla vuonna 1909 rakennettu rakennus 225 West 57th Street -kadun tontilta.  Seuraavana vuonna purettiin B. F. Goodrich Companyn käytössä toiminut, 1780 Broadway -kadulla sijainnut rakennus, josta täytyi säilyttää julkisivu osana uudisrakentamista. Rakennuksen suunnitteli arkkitehtitoimisto Adrian Smith + Gordon Gill Architecture‎.
Aiheesta muualla

Kuvia tai muita tiedostoja aiheesta Central Park Tower Wikimedia Commonsissa
Herbert Garland

| Herbert Garland |
| --- | --- |
 1917
Henkilötiedot
Syntynyt: 1880 Sheffield
Kuollut: 2. huhtikuuta 1921
Tiedot
Sotilaspalvelus
Palvelusmaa(t):  Yhdistynyt kuningaskunta
Puolustushaara:  Britannian armeija
Sotilasarvo:  majuri
Taistelut ja sodat:  Arabikapina Ensimmäinen maailmansota
Kunniamerkit:  Military Cross OBE Niilin ritari
Herbert Garland (1880–1921) oli brittiläinen upseeri, kemisti ja räjähdysaineasiantuntija. Hän työskenteli Kairossa räjähdysainelaboratorion johdossa. Garland liittyi Arab Bureauhon yhdessä T. E. Lawrencen kanssa, ja opetti tätä käyttämään räjähteitä. Garland valmisti miinoja, joiden avulla Lawrence ja beduiinisissit hyökkäsivät Ottomaanien rautatielinjojen kimppuun.
Ennen uraansa räjähteiden parissa Garland julkaisi romaanin.
Aiheesta muualla

Lawrence of Arabia's lost hero scientist BBC
HMS Eagle (1918)

| HMS Eagle |
| --- | --- |
 HMS Eagle

Aluksen vaiheet
Rakentaja:  Armstrong Whitworth
Kölinlasku:  20. helmikuuta 1913
Laskettu vesille:  8. kesäkuuta 1918
Palveluskäyttöön:  26. helmikuuta 1924
Poistui palveluskäytöstä:  U-73 upotti 11. elokuuta 1942
Tekniset tiedot
Uppouma:  21 630 t (standardi) 26 000 t (kuormattu)
Pituus:  203,5 m
Leveys:  29 m
Syväys:  7,5 m
Koneteho:  50 000 shp
Nopeus:  22,5 solmua
Miehistöä:  950
Aseistus
Aseistus:  21 × Sea Hurricane 9 × 6" -tykkiä 12 × Oerlikon 20 mm -ilmatorjuntatykkiä 4 × QF 2 naulan ilmatorjuntatykkiä
HMS Eagle (viirinumero 94) oli Britannian kuninkaallisen laivaston lentotukialus toisessa maailmansodassa, jossa se myös upposi.
Palvelus

Lentotukialus liitettiin palvelukseen otettaessa Välimeren laivastoon. Alus saapui 7. kesäkuuta 1924 Maltalle, jossa se vapautti HMS Ark Royalin. Aluksen ollessa Välimeren laivastossa se oli huollettavana Devonportin telakalla syyskuun lopulta lokakuun puoleenväliin 1926, minä aikana alukselta poistettiin etummainen ja takimmainen jarruvaijeri. Alus oli uudelleen Devonportissa huollettavana 6. huhtikuuta-29. toukokuuta 1929, minä aikana alukselle asennettiin lentokonehangaariin sammutusjärjestelmä. Alus oli 8. toukokuuta 1931-21. huhtikuuta 1933 suuremmassa huollossa, jonka aikana kattilat uusittiin sekä modernisoitiin lähi-ilmatorjunta-aseistus.
Alus siirrettiin palvelukseen palatessaan Kiinan asemalle, jonne se saapui 11. kesäkuuta. Alus palasi 30. tammikuuta 1935 Välimeren laivastoon ennen siirtoa telakalle. Alus oli 31. toukokuuta - 10. helmikuuta huollettavana Devonportissa, minä aikana aluksen lähi-ilmatorjunta-aseistusta parannettiin ja lentokannelle asennettiin laskeutumisvalot. Se jatkoi telakalta palattuaan palvelusta Välimeren laivastossa, kunnes se siirrettiin huhtikuussa 1937 takaisin Kiinan asemalle, jossa sen palvelus jatkui normaalina rauhan ajan laivastopalveluna.
Alus palasi 4. elokuuta 1939 palvelukseen oltuaan huollossa Hongkongissa. Se lähti 12. elokuuta Singaporeen telakalle huollon jatkamiseksi. Aluksen päästyä merelle sen lentokoneet siirtyivät sille maatukikohdista. Se saapui 19. elokuuta Singaporeen, jossa se siirrettiin kuivatelakalle. Se laskettiin vesille 31. elokuuta sodan uhan kasvaessa.
Laivaston ilmavoimat

| Lentue | Palvelusaika | Konetyyppi | Huom! |
| --- | --- | --- | --- |
| 460 | maaliskuu 1924 - lokakuu 1930 | Blackburn Dart | - |
| 440 | maaliskuu 1924 - huhtikuu 1925 | Supermarine Seagull Fairey IIID | - |
| 422 | maaliskuu 1924 - maaliskuu 1926 | Blackburn Blackburn | - |
| 402 | maaliskuu 1924 - toukokuu 1931 | Fairey Flycatcher | - |
| 440 | elokuu 1925 - syyskuu 1926 | Fairey IIID | - |
| 441 | kesäkuu 1926 - lokakuu 1926 | Fairey IIID | - |
| 423 | helmikuu 1927 - huhtikuu 1929 | Blackburn Bison Fairey IIIF | - |
| 421B | maaliskuu 1927 - lokakuu 1927 | Blackburn Bison | - |
| 448 | kesäkuu 1929 - toukokuu 1931 | Fairey IIIF | - |
| 460 | tammikuu 1931 - toukokuu 1931 | Blackburn Ripon | - |

Ennen toista maailmansotaa aluksella oli käytössä muun muassa Fairey IIIF, Hawker Nimrod, Hawker Osprey koneita. Ensimmäiset aluksella palvelleet laivaston ilmavoimien laivueet olivat 803 (Fairey Osprey Mk I)ja 824 laivueet (Fairey IIIF), jotka aloittivat aluksella huhtikuussa 1933. 824 laivue vaihtui 825 laivueeseen lokakuussa 1934, mikä palveli aluksella maaliskuuhun 1935 saakka. 803 laivue oli poistunut alukselta jo vuodenvaihteessa.
| Laivue | Palvelusaika | Konetyyppi | Huom! |
| --- | --- | --- | --- |
| 803 | huhtikuu 1933 - joulukuu 1934 | Osprey I | - |
| 824 | huhtikuu 1933 - lokakuu 1934 | Fairey IIIF | - |
| 825 | lokakuu 1934 - maaliskuu 1935 | Fairey IIIF | - |
| 824 | tammikuu 1937 - elokuu 1942 | Fairey Swordfish | - |
| 813 | helmikuu 1937 - maaliskuu 1941 | Fairey Swordfish | - |
| 813 | heinäkuu 1940 - tammikuu 1942 | Gloster Sea Gladiator | - |
| 805 | tammikuu 1941 - helmikuu 1941 | Fairey Fulmar | - |
| 804A | lokakuu 1941 | Fairey Fulmar | - |
| 807 | kesäkuu 1942 | Fairey Fulmar | - |
| 801 | kesäkuu 1942 - elokuu 1942 | Hawker Sea Hurricane Ib | - |
| 813 | tammikuu 1942 - kesäkuu 1942 | Hawker Sea Hurricane Ib | - |

Sodan alkaessa aluksella oli 813 ja 824 laivueet, jotka olivat aloittanut palveluksensa aluksella helmikuussa ja tammikuussa 1937, 18 Fairey Swordfish konetta, kesäkuussa 1940 lisäksi 3 Gloster Sea Gladiatoria (liitettynä 813 laivueeseen) ja joulukuussa lisättiin edelleen 2 Blackburn Skuaa.
Helmikuussa 1941 Skuat korvattiin kahdella 805 laivueen Fairey Fulmarilla. Toukokuussa aluksella oli ainoastaan Fairey Swordfish koneet, joiden lisäksi tuli marraskuussa kaksi Hawker Sea Hurricanea. Helmikuussa 1942 aluksella oli 824 laivueen 18 Fairey Swordfishin lisäksi peräti 813 laivueen 12 Hawker Sea Hurricanea. Toukokuussa aluksen koneina oli ainoastaan 801 laivueen 16 Hawker Sea Hurricanea, joiden lukumäärä nostettiin elokuussa kahteenkymmeneen.
Aluksen päälliköt

Aluksella oli maaliskuusta 1920 alkaen sen uppoamiseen mennessä kaikkiaan kolmetoista päällikköä, jotka olivat:
W. S. Nicholson maaliskuu 1920 -
Lionel George Preston 2. toukokuuta 1923 -
William Munro Kerr 24. huhtikuuta 1925 -
Brian Michael Money 1. lokakuuta 1926 -
Noel Frank Laurence 1. kesäkuuta 1928 -
Hubert Edward Danreuther 18. lokakuuta 1929 -
Herbert Maurice Huntington-Whiteley 1931-1932 aluksen ollessa telakalla
Lionel Victor Wells 15. maaliskuuta 1933 -
Philip Sydney Smith 1935-1936 aluksen ollessa reservissä
Clement Moody 1. tammikuuta 1937 -
Arthur Robin Moore Bridge 16. kesäkuuta 1939 -
Edmund Gerard Noel Rushbrooke 24. huhtikuuta 1941 -
Lachlan Donald Mackintosh kesäkuu 1942 -
Aiheesta muualla

Wikimedia Commonsissa on kuvia tai muita tiedostoja aiheesta .
Maritimequestin kuvagalleria HMS Eagle(englanniksi)
Fleet Air Arm archiven HMS Eagle sivusto(englanniksi)
HMS Eaglen operaatiohistoria (englanniksi)
Uboat.net - HMS Eagle (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: HMS Vindictive | Royal Navyn Lentotukialukset | Seuraaja: HMS Hermes |
Britannian Kuninkaallisen laivaston alusluokat II maailmansodassa
| --- | --- |
Lentotukialukset:  Courageous • HMS Argus • HMS Hermes • HMS Eagle • HMS Ark Royal • Illustrious • HMS Unicorn • Implacable • ColossusC • MajesticC • AudaciousC • MaltaX • CentaurC
Saattuetukialukset:  HMS ArcherA • HMS Audacity • AvengerA • AttackerA • RulerA • HMS Activity • HMS Pretoria Castle • Nairana
Taistelulaivat:  HMS Centurion • HMS Iron Duke • Queen Elizabeth • Revenge • Nelson • King George V • LionX • HMS VanguardC
Taisteluristeilijät:  Renown • HMS Hood
Raskaat risteilijät:  Hawkins • County • York
Kevyet risteilijät:  C • Danae • Emerald • Leander • Arethusa • Town • Dido • Crown Colony • Minotaur
Miinalaivat:  HMS Adventure • Abdiel-luokka
Laivueenjohtajat:  Shakespeare • Scott
Hävittäjät:  R • S • V&W • TownA • HMS Ambuscade • HMS Amazon • A • B • C • D • E • F • G • H • I • Tribal • J • Hunt • K • L • M • N • O • P • Q • R • S • T • U • V • W • Z • Ca • C • Battle • Weapon • GX • DaringC
Fregatit:  River • CaptainA • ColonyA • Loch • Bay
Korvetit:  Flower • Castle
Sluupit:  24 • Bridgewater • Hastings • BanffA • Shoreham • Grimsby • Bittern • Egret • Black Swan
Miinanraivaajat:  Hunt • Halcyon • Bangor • AukA • Algerine
Sukellusveneet:  H • L • Odin • Parthian • Rainbow • S • River • Grampus • T • U • P.611 • V • Amphion • X • XE
Monitorit:  Erebus • Roberts
Vesilentokoneiden emälaivat:  HMS Pegasus • HMS Albatross
Troolarit:  Isles • Strath • Tree
Muut:  MAC-alukset • Katapulttialukset • AMC-alukset • Maihinnousualukset • Moottoritorpedoveneet • Moottoritykkiveneet
Eagle 1936
HMS Eagle kuvattuna USS Waspilta operaatio Boweryn aikana.
Central European University

Central European University (lyh. CEU)  on yksityinen yhdysvaltalainen yliopisto, joka sijaitsi Budapestissa ja sittemmin Wienissä.
Yliopiston perusti ensin Prahaan ja vuonna 1993 Budapestiin rahastojohtaja, poliittinen aktivisti ja filantrooppi George Soros, joka on tarjonnut yliopistolle 880 miljoonan dollarin lahjoituksen, jonka ansiosta se on Euroopan varakkaimpia yliopistoja.[lähde? ]
Yliopisto joutui lopettamaan toimintansa Unkarissa vuonna 2019 yliopiston toimintaa vaikeuttavien oikeistolaisen hallituksen säädösten vuoksi.
Aiheesta muualla

Kuvia tai muita tiedostoja aiheesta Central European University Wikimedia Commonsissa
Central European University
Haukijärvi

Haukijärvi voi tarkoittaa seuraavia:
Haukijärvi, kylä Hämeenkyrössä
Haukijärven koulu, entinen koulu Hämeenkyrön Haukijärvellä, nykyisin kulttuurikeskus Arteles Creative Center
Haukijärvi, järvi Asikkalan Kurhilassa
Haukijärvi, järvi Hämeenkyrön Haukijärvellä
Haukijärvi, järvi Hämeenkyrön Vesajärvellä
Haukijärvi, järvi Hämeenlinnassa
Haukijärvi, järvi Jämsän Hallinmäellä
Haukijärvi, järvi Jämsän Vekkulassa
Haukijärvi, järvi Kangasalan Pohjan kylässä
Haukijärvi, järvi Kangasalan Suinulassa
Haukijärvi, järvi Kangasalan Säynäjärvellä
Haukijärvi, järvi Kuhmoisissa
Haukijärvi, järvi Luhangassa
Haukijärvi, järvi Multialla
Haukijärvi, järvi Nokian ja Ylöjärven rajalla
Haukijärvi, järvi Nokialla Koukkujärven kaatopaikalla
Haukijärvi, järvi Orivedellä
Haukijärvi, järvi Oriveden Korvenkylässä
Haukojärvi, järvi Oriveden Löytäneellä
Haukijärvi, järvi Oriveden Maunuksessa
Haukijärvi, järvi Oriveden Siitamassa
Haukijärvi, järvi Oriveden Yröskulmalla
Haukijärvi, järvi Padasjoella
Haukijärvi, järvi Porissa
Haukijärvi, järvi Pudasjärvellä
Haukijärvi, järvi Pälkäneen Rautajärvellä
Haukijärvi, järvi Suomussalmella
Haukijärvi, järvi Sysmässä
Haukijärvi, järvi Ulvilassa
Haukijärvi, järvi Ulvilan Ahmauksessa
Haukijärvi, järvi Virtain Ilomäellä
Haukijärvi, järvi Virtain Korpiskylässä
Haukijärvi, järvi Virtain Tulijoella
Haukijärvi, järvi Ylöjärven Kalliossa
Haukijärvi, järvi Ylöjärven Luoteen kylässä
Iso Haukijärvi, järvi Ikaalisissa
Iso Haukijärvi, järvi Juupajoella
Iso Haukijärvi, järvi Sastamalassa
Suuri Haukijärvi, järvi Mäntyharjussa
Pieni Haukijärvi, järvi Mikkelissä
Pieni Haukijärvi, järvi Porissa
Pieni Haukijärvi, järvi Pudasjärvellä
Pikku Haukijärvi, järvi Ikaalisissa
Pikku Haukijärvi, järvi Sastamalassa
Vähä Haukijärvi, järvi Juupajoella
Vähä Haukijärvi, järvi Padasjoella
Vähä Haukijärvi, järvi Virtain Tulijoella
Jarkko Haukijärvi (s. 1977), suomalainen kuulantyöntäjä
Seppo Haukijärvi (1937–1997), suomalainen näyttelijä, ohjaaja ja näytelmäkirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haukijärvi”, voi hakea sivunnimihaulla, laajalla sivunnimihaulla tai tekstihaulla.
Herbert Grönemeyer

Herbert Grönemeyer 2004
Herbert Arthur Wiglev Clamor Grönemeyer (s. 12. huhtikuuta 1956 Göttingen, Ala-Saksi) on saksalainen rock-muusikko ja näyttelijä.
Grönemeyer esitti sotakirjeenvaihtaja, luutnantti Wernerin roolin Wolfgang Petersenin elokuvassa "Das Boot"/ Sukellusvene U-96, mutta on sittemmin keskittynyt muusikon uraansa. Hänen 1984 julkaistu albuminsa 4630 Bochum oli ilmestyessään kaikkien aikojen myydyin saksankielinen levytys. Kaikki Grönemeyerin levyt ovat ylltyneet Saksan listaykkösiksi. Albumi "Mensch" (2002) on ollut Saksan kaikkien aikojen myydyin levy (3,7 miljoona).
Time palkitsi hänet vuonna 2005 humanitäärisestä työstään. Grönemeyer teki 2006 jalkapallon MM-kisojen tunnuskappaleen Celebrate the Day.
Vuonna 2007 Grönemeyer palasi kameran eteen esiintyen pienessä sivuroolissa Anton Corbijnin ohjaamassa elokuvassa Control.
Aiheesta muualla

Kuvia tai muita tiedostoja aiheesta Herbert Grönemeyer Wikimedia Commonsissa
Hiirieleet

Ohjeet Opera-selaimen hiirieleisiin.
Hiirieleet (engl. mouse gestures) ovat eräs käyttöliittymien toimintoihin liittyvä piirre. Niillä voidaan jäljitellä joitain valikoissa (menu) käytettäviä komentoja. Muun muassa useat uudemmat verkkoselainten versiot tukevat hiirieleitä.
Hiirieleitten liikkeillä voidaan esimerkiksi siirtyä eri verkkosivun kohtiin selainta käytettäessä. Vieritys (verkkosivuilla sekä komentovalikossa) ja "maalaaminen" (=valitun kohdan tummentaminen, esim. kopiointi-toimintoa copy-paste varten) lienevät klikkaamisen ohella tavanomaisista hiiritoiminnoista tavanmukaisimpia.
Verkkoselaimiin eleet tulivat ensinnä vuonna 2002 Opera-selaimessa.
Caitlin Patterson

Caitlin Patterson maaliskuussa 2019.
Caitlin Patterson (s. 30. tammikuuta 1990) on yhdysvaltalainen maastohiihtäjä.
Patterson kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti Falunissa helmikuussa 2016 oltuaan 10 kilometrin vapaan hiihtotavan yhteislähtökilpailussa 25:s.
Haukijärven koulu

Haukijärven kansakoulu oli Hämeenkyrön Haukijärven kylään vuonna 1898 perustettu koulu. Ensimmäiset vuotensa koulu toimi nykyisen tontin naapurissa sijainneen Suojan pirtissä. Yläkoulurakennus valmistui nykyiselle tontille vuonna 1902 ja alakoulurakennus vuonna 1941 (laajennus 1954). Koulun kaikkien aikojen tunnetuin oppilas lienee siellä koulunkäyntinsä aloittanut myöhempi Nobel-palkittu kirjailija F. E. Sillanpää. Koulun toiminta päättyi kevätlukukauden 2009 lopussa. Nykyisin tiloissa toimii Arteles Creative Center.
Aiheesta muualla

Uutinen Haukijärven koulun lakkauttamisesta YLEn sivuilla[vanhentunut linkki]
Koulun nykyisestä toiminnasta Aamulehdessä 9.11.2009 (Arkistoitu – Internet Archive)
Hiiri (täsmennyssivu)

Hiiri voi tarkoittaa seuraavia asioita:
hiiri, pieni jyrsijä
hiiri, tietokoneen osoitinlaite
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hiiri”, voi hakea sivunnimihaulla, laajalla sivunnimihaulla tai tekstihaulla.
Haukibarbi

| Haukibarbi> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Luciosoma
Laji::  spilopleura
Kaksiosainen nimi
 Luciosoma spilopleura  (Bleeker, 1855) 
Infobox OKNimi-testi OKIUCN-testi OK: 
Haukibarbi (Luciosoma spilopleura) on särkikalojen (Cyprinidae) heimoon kuuluva makean veden kalalaji. Sen kuvasi tieteelle ensimmäisen kerran Pieter Bleeker vuonna 1855.
Haukibarbi kasvaa tavanomaisesti noin 20 senttimetrin mittaiseksi. Suurin tavattu yksilö oli 25 cm pitkä. Haukibarbi on väriltään hopeanharmaa. Kyljissä on mustia täpliä, ja evät ja pyrstö ovat tummat.
Haukibarbea tavataan Bruneista, Indonesiasta, Malesiasta, Singaporesta ja Thaimaasta. Laji suosii kivi- ja sorapohjaisia jokia.
Huningue

Huningue (saks. Hüningen) on kantoni ja kunta Haut-Rhinin departementissä Alsacessa, Ranskassa. Vuonna 1999 kunnassa oli 6 097 asukasta..
Huningue sijaitsee strategisessa paikassa Reinin varrella ja on joutunut siksi useita kertoja valloitusyritysten kohteeksi. Basel Sveitsin puolella on heti rajan takana. Vuonna 2007 valmistui Reinin yli "Kolmen valtakunnan silta" (saks. Dreiländerbrücke), joka yhdistää Huninguen Saksan Weil am Rheiniin ja Baseliin.
Hampshire

| Hampshire Hants |
| --- | --- |
 Lippu:  Vaakuna
 Hampshiren sijainti Englannissa.
  
Valtio:  Yhdistynyt kuningaskunta
Maa:  Englanti
Alue:  Kaakkois-Englanti
Hallinto:  
 – hallinnollinen keskus:  Winchester
 – suurin kaupunki:  Southampton (250 000 as.)
Pinta-ala:  3 769 km²
Väkiluku (2021):  1,86 miljoonaa
 – väestötiheys:  493 as./km²
  Hampshire County Council  Southampton City Council  Portsmouth City Council  
Hampshire (lyh. Hants) on hallinnollinen, muodollinen ja historiallinen kreivikunta Kaakkois-Englannissa, Englannin kanaalin rannalla. Hallinnolliseen kreivikuntaan kuuluu yksitoista hallintopiiriä ja sen keskuksena toimii Winchesterin kaupunki; muodolliseen kreivikuntaan luetaan niiden lisäksi itsenäiset Portsmouthin ja Southamptonin yhtenäishallintopiirit. Vuoden 2021 väestönlaskennassa muodollisessa kreivikunnassa oli noin 1 860 000 asukasta.
Hampshire tunnettiin aikaisemmin nimellä County of Southampton ja epävirallisesti Southamptonshire, mutta nimi vaihdettiin nykyiselleen 1. huhtikuuta 1959. Siitä käytetään joskus myös lyhyempää nimitystä Hants.
Kreivikunta on suosittu matkailukohde merenläheisen sijaintinsa, pittoreskien maalaiskyliensä ja kulttuuriperintökohteidensa ansiosta. Etelärannikon suuret kaupungit Winchester, Portsmouth ja Southampton  muodostavat Etelä-Hampshiren metropolialueen, jossa asuu noin 1,2 miljoonaa ihmistä.
Maantiede

Hampshiren pinta-ala on 3 769 neliökilometriä. Suurin leveys lännestä itään on 86 kilometriä ja pituus etelästä pohjoiseen 75 kilometriä. Kreivikunnan rajanaapureita ovat Dorset lännessä, Wiltshire luoteessa, Berkshire pohjoisessa sekä Surrey ja West Sussex idässä. Etelässä Solentinsalmi erottaa sen Isle of Wightista.
Hampshire voidaan jakaa maantieteellisesti neljään osaan. Kreivikunnan keskiosien poikki kulkee idästä länteen leveä liitukiviharjanne, joka kuuluu pääosin Hampshire Downsiin mutta vaihtuu kreivikunnan kaakkoisosassa South Downsiksi. Harjanteen etelä- ja pohjoispuolella maa on savea, hiekkaa tai soraa, ja sitä peittävät nummet ja metsät. Kreivikunnan itäosaan ulottuu Wealdin alue, jonka maisemassa vuorottelevat jyrkänteet ja laaksot. Wealdin kallioperä on vanhinta Hampshiressä ja voidaan jakaa kolmeen tyyppiin, joita ovat Lower Greensandin ja Upper Greensandin hiekkakivimuodostumat ja Gaultin savimuodostuma. Solentinsalmen paikalla virrannut Solentjoki jäi noin 7500 vuotta sitten meren alle. Samalla sen latvajoki Frome ja sivuhaarat Avon, Hamble, Itchen ja Test kehittyivät itsenäisiksi joiksi.
Hampshire sijaitsee Etelä-Englannissa, jonne kulkeutuu Manner-Euroopasta ajoittain mantereista ilmaa. Se voi tehdä säästä kylmän talvella ja kuuman ja kostean kesällä. Kreivikunta on myös kaukana Pohjois-Atlantin matalapaineiden kulkureiteiltä, minkä vuoksi siellä sataa suhteellisen vähän verrattuna Ison-Britannian länsi- ja pohjoisosiin. Kanaalin rannikko on Britannian aurinkoisimpia paikkoja, ja siellä voi esiintyä heinä- ja elokuussa useita päiviä kestäviä hellejaksoja ja niihin liittyviä trooppisia öitä. Toisaalta Etelä-Englannissa on havaittu useita kertoja ennätyksellisiä myrskytuulia. Esimerkiksi vuoden 1987 suuri myrsky aiheutti mittavia tuhoja Southamptonista Lontooseen ulottuvan linjan eteläpuolella.